钦定古今图书集成/明伦汇编/氏族典/第304卷 > 《廖用贤尚友录》 > 郎方贵
## 钦定古今图书集成/明伦汇编/氏族典/第304卷 > 《廖用贤尚友录》 > 郎方贵

按《隋书郎方贵传》：“方贵，淮南人也。少有志尚，与从父
弟双贵同居。开皇中，方贵尝因出行，遇雨，淮水汎长，
于津所寄渡，船人怒之，挝方贵臂折。至家，其弟双贵
惊问所由，方贵具言之，双贵恚恨，遂向津驱击船人
致死。守津者执送之县官案问其状，以方贵为首，当
死，双贵从坐，当流。兄弟二人争为首坐，县司不能断”，
送诣州。兄弟各引咎。州状以闻。上闻而异之，特原其
罪，表其门闾。后为州主簿。